Conciliació de vida familiar i laboral, vacances i dies lliures: una problemàtica sense solucionar » FAPA Mallorca\n« Coordinadora d’APIMA Sa Pobla\nL’inici del procés d’escolarització, un moment de gran importància per a les famílies »\nConciliació de vida familiar i laboral, vacances i dies lliures: una problemàtica sense solucionar\nFAPA Mallorca vol reflexionar en relació a la conciliació de la vida familiar i laboral arrel de la proximitat de les vacances en aquests dies. La nostra federació té molt clar la necessitat de poder gaudir de períodes de descans per part dels professionals de l’educació i encara té més clar la necessitat de poder gaudir-los per part dels nostres fills i filles. Però, quan parlem de les famílies, de la conciliació de la vida familiar, laboral i les vacances de tipus escolar no rebem la mateixa comprensió i ens trobem amb que la majoria de vegades no es tenen en consideració les nostres necessitats i problemàtiques quan parlem d’aquests períodes de descans.\nCom ja és ben sabut i ja hem comentat públicament les vacances escolars d’estiu són una font de problemes per a moltes famílies per diferents motius: a la nostra comunitat autònoma la majoria de famílies fa feina els mesos d’estiu, els recursos públics per atendre als infants en l’àmbit de l’educació no formal (campaments, campus d’esports o d’arts, etc.) no sempre són suficients i els recursos privats moltes vegades no estan a l’abast de l’economia familiar. Així ens trobem amb informes tan demoledors com el dels «Nins de la clau» on podem observar que molts d’infants s’han d’encarregar de tenir cura de si mateixos i, fins i tot, de germans i germanes més petits que ells durant aquest temps en teoria de descans i lúdic. I tot això, a més, amb el fet que la majoria dels recursos existents no arriben a l’etapa de l’adolescència, un moment on l’oci saludable hauria de ser un element central.\nAquesta reflexió és aplicable també als altres períodes de vacances més llargs com és el de Nadal o el de Setmana Santa, en el que la majoria de famílies, en tot cas, disposa dels dies lliures establerts al calendari laboral i on podem trobar l’agreujant de ser un període en el que l’oferta d’oci que podem trobar a l’època d’estiu es redueix dràsticament i, per tant, encara fa més difícil la possibilitat de poder accedir-hi.\nUn plantejament diferent es mereixen els dies lliures que pot disposar la Conselleria d’Educació o els propis centres educatius segons la normativa vigent. Aquests dies poden suposar un vertader maldecap per a la majoria de famílies. Aquests dies no coincideixen amb dies festius del municipi o del calendari laboral i, per tant, podem pressuposar que la immensa majoria de famílies faran feina. A més, l’oferta d’oci regulada serà inexistent perquè no és un període llarg de descans i, per tant, no surt rentable per a les empreses que fan aquest servei. Així, què poden fer les famílies? No totes poden disposar de recursos familiars com els padrins i padrines per poder tenir cura dels infants ni tenen la possibilitat de demanar-se un dia lliure a la feina. Ens trobem amb un greu problema. Per això, moltes Apima’s estableixen mecanismes per fer front a aquesta dificultat. Però hem de recordar que, una vegada més, som les associacions de pares i mares que fem front a un problema que no hem generat i que no és responsabilitat nostra i que, a més, no totes tenen els recursos i la capacitat per poder fer-ho. Veiem amb bons ulls iniciatives com les que han iniciat alguns municipis d’obrir alguna de les escoles i gestionar per part de l’administració municipal les activitats que es realitzaran aquell dia. Però, també veiem que aquesta iniciativa depèn exclusivament de la bona voluntat de cada Ajuntament i de la seva capacitat de gestió i econòmica.\nPer tot això, exigim a la Conselleria d’Educació que tengui en consideració a les famílies en fer la planificació del seu calendari escolar, inclosos aquests dies de lliure elecció de centre o de festa escolar unificada entre d’altres i que sigui capaç de gestionar directament o d’instar a tots els municipis a fer-ho, recursos per poder atendre a tots aquells infants que per impossibilitat de conciliar la vida familiar i laboral es vegin desatesos en aquells dies. Aquesta exigència també es trasllada a altres administracions públiques com el propi Govern Balears i els Ajuntaments que també tenen competències en relació a les famílies i a la infància i que no fan les actuacions necessàries o aquelles que fan encara resulten insuficients (els espais familiars, les ludoteques, els casals de barri i altres eines bàsiques per donar cobertura als infants i adolescents són incapaços de fer-ho).\nSolidaritat APIMA Pacte Educatiu inclusió TIC TIL ASSEMBLEA Prevenció motxilles solidaries FERYA Llegim en Família Formació menjador UIB LOMCE


Per tot. Per guanyar\nEnguany la crida de l’ANC és omplir l’Avinguda Meridiana. Omplir els 7 km no serà fàcil. Però ho tornarem a aconseguir. I, a més, aquest any és un any especial: el tram 12 és el Tram Jove. Perquè els joves som el present i el futur, som i serem els motors de la República Catalana que estem construint. I hem de demostrar-ho, començant per omplir a rebentar el tram 12. Perquè aquest tram? Aquest tram està situat en un eix concret, l’Eix Democràcia. Eix que vol reivindicar la necessària i urgent regeneració i revolució democràtica que necessita el país i…\nL’existència d’aquests centres viola, en primer lloc, el dret a migrar i un cop internades les persones, viola drets tant fonamentals com el de la higiene, la salut i la seguretat física i psicològica. Sota el pretext d’una suposada regulació d’estrangeria, la realitat es tradueix en pràctiques xenòfobes i racistes que ataquen la integritat de la persona permetent, a més, el mínim de supervisió externa i sense oferir cap tipus de transparència. Els CIE segueixen sent una institució totalment opaca malgrat els múltiples intents de moviments i entitats pels drets humans i antiracistes d’accedir a les dades dels centres al…\nEn primer lloc decidim com volem que siguin els nostres municipis, uns municipis absorbits per un Partit Popular reaccionari, insensible amb el territori i bel·ligerant amb la nostra catalanitat, que s’han de basar sobretot en la participació ciutadana, la defensa de la cultura i la justícia social. Tot això en el marc d’un municipalisme republicà i de xarxa. En segon lloc decidim el futur de la nostra illa, votem el nou Consell Insular. És per això que Esquerra Republicana a través de Més per Menorca és més necessària que mai per tenir un Consell Insular favorable, d’esquerres i sobiranista. Menorca…\nMalhauradament, és un dia, que cada any serveix per recordar les revindicacions, les legítimes aspiracions, i el dret dels treballadors i treballadores dels Països Catalans, a tenir un lloc de treball, i un lloc de treball digne. Per aquest motiu, les JERC, hem d'estar al costat de totes aquelles persones, que degut al sistema econòmic imperant, basat en els resultats a curt termini, té uns efectes desatrossos envers la seguretat dels treballadors, la qualitat del treball, l'estabilitat, i l'aplicació de condicions de treball dignes. Cal estar al costat d'aquestes lluites, dia a dia, i també en les mobilitzacions al carrer.…\nEl canvi al País Valencià, serà d’esquerres o no serà\nEnguany la Diada ve precedida d’un ambient històric. Després de 20 anys de governs de la dreta espanyolista al País Valencià, les properes eleccions a les Corts Valencianes poden donar la possibilitat d’un canvi a la Generalitat Valenciana. Aquest 25 d’abril hem de demostrar que el País Valencià ja n’està fart de la política sucursalista i antisocial dels governs valencians, que vol alçar la veu per exigir que les decisions que afecten al nostre país les hem de decidir els valencians i valencianes. I per aconseguir això cal sumar el màxim de gent possible. És per això que Esquerra Republicana…\nEls joves de Tortosa ens em d’aixecar en força\nMolts de nosaltres hem de marxar lluny de la nostra ciutat per continuar la nostra vida lectiva, des que entrem a l’institut ja tenim la idea de que els nostres estudis s’hauran d’acabar lluny de casa nostra. Amb tanta població jove movent-se arreu de Catalunya, el lògic seria disposar d’unes vies de comunicació que estiguessin a l’altura, però això no és així de lluny, els trens que ens arriben son prehistòrics i anar fins a la capital catalana costa massa temps. És per això que aquestes properes eleccions municipals els joves de Tortosa ens em d’aixecar en força i fer…


Frustrat un triple intent d'ocupació al carrer de València de Ca n'Oriac\nLa pressió veïnal i els Mossos d'Esquadra han desactivat un triple intent d'ocupació d'un pis buit al carrer de València, 21, del barri de Ca n'Oriac, segons ha pogut saber el D.S. Els tres intents es van produir aquest dimecres 27 de març, a les 14.25 h, a les 15.40 h i a les 20.40 h.\nSegons alguns veïns contactats pel D.S. i els Mossos, les persones que volien ocupar el pis van fer un soroll en intentar accedir-hi que va alertar el veïnat, i aquest va trucar al 112. Alguns veïns van baixar al carrer, i tant ells com la policia confirmen que hi va haver una picabaralla verbal i física. En tot cas, però, aquest dijous a la tarda els Mossos no teníen constància de cap denúncia per lesions ni per intent d'ocupació.\nDesprés de cada intent d'ocupació els Mossos es van personar al lloc de l'incident, però en arribar-hi els ocupants ja havien marxat, en les tres ocasions. Si no hi ha denúncia els Mossos no iniciaran cap investigació.\nTemes:Ca n'Oriac, carrer de València, successos


Barcelona ampliarà a 100 places el programa municipal d’acollida per a sol·licitants d’asil | Barcelona Ciutat Refugi\nBarcelona ampliarà a 100 places el programa municipal d’acollida per a sol·licitants d’asil\nAsil. L’objectiu d’aquesta iniciativa és atendre les persones més vulnerables que no reben atenció del programa estatal o que no han assolit l’autonomia.\nEl programa municipal, que ha estat batejat amb el nom de Nausica, és una iniciativa pionera a Espanya que pretén donar resposta a les mancances del programa d’atenció que depèn del Ministeri d’Ocupació i Seguretat Social.\nNausica va començar l’octubre de 2016 amb 27 places d’allotjament, que es van posar en marxa en conveni amb la Comissió Catalana d’Ajuda al Refugiat (CCAR) i Accem, dues de les entitats en què el Govern central delega la gestió de l’acollida a Espanya.\nEl pla Nausicaa ampliarà la seva capacitat durant el 2017 fins a un centenar de places, en conveni amb diverses entitats de la ciutat. Es tracta d’un increment substancial si es té en compte que fins a l’agost del 2015 el programa estatal per a sol·licitants d’asil només disposava de 28 places a tot Catalunya. Tot i que el Govern central ha ampliat les places per fer front als compromisos europeus, actualment només n’hi ha un total de 309 distribuïdes pel territori català, de les quals 271 són a la província de Barcelona.\nPer afrontar aquests compromisos, durant el 2017 el programa disposarà d’un pressupost de 950.000 euros, que se sumen als 165.000 que s’hi han destinat aquest any.\n“No es tracta només de garantir una atenció integral i adequada a les persones refugiades en situació de més vulnerabilitat. És també una forma d’assenyalar les insuficiències i la rigidesa del programa estatal i de demostrar que amb voluntat política es pot acollir molt més i millor”, ha explicat el tinent d’alcaldia de Drets de Ciutadania, Participació i Transparència, Jaume Asens, durant una reunió amb les entitats.\nEls destinataris del pla Nausica són les persones sol·licitants d’asil que han rebut atenció mitjançant el programa estatal i que n’han esgotat les prestacions sense assolir l’autonomia, o bé que hi han perdut el dret i n’han quedat excloses, ja sigui perquè han renunciat a la destinació on les enviaven o perquè la pertinença a un grup social determinat, l’estat de salut o l’orientació sexual en desaconsellaven l’allotjament en albergs col·lectius.\nEs tracta d’una realitat creixent, detectada tant per les entitats de Barcelona que atenen persones refugiades com pel Servei d’Atenció a Immigrants, Emigrants i Refugiats (SAIER), i que provoca un agreujament de les situacions de vulnerabilitat que pateixen aquestes persones i les exposa a situacions de precarietat i d’exclusió social.\nL’objectiu del programa municipal d’acollida és millorar els processos d’inserció social i d’autonomia d’aquestes persones i garantir que, un cop acabada l’estada en el programa, estan en situació d’incorporar-se en el mercat laboral i iniciar una nova vida pel seu compte.\nPer aconseguir-ho, el programa va més enllà de la cobertura de les necessitats bàsiques i inclou, a més del dispositiu de places d’estada temporal, un pla de treball integral i individualitzat amb tot un ventall de serveis: des del suport professional, social i psicològic i l’aprenentatge de llengües fins a l’orientació jurídica, formativa i laboral i l’escolarització dels infants.\nLa durada del programa és de sis mesos, però es preveu que es pugui prorrogar fins a un màxim d’un any per a les persones amb un risc de vulnerabilitat extrema.


El tinent d’alcaldia de Seguretat de Barcelona lamenta que els partits polítics i les entitats socials no hagin fet una condemna rotunda dels actes vandàlics\nEl tinent d’alcaldia de Seguretat de Barcelona creu que no és el moment de replantejar el model d’ordre públic, com defensa el conseller d’Interior, Miquel Sàmper. // EFE - Alejandro García\nActualitzada el 19-02-2021 11:30\nEl balanç de la tercera nit d’aldarulls a Barcelona per la detenció i empresonament del raper Pablo Hasél ha acabat amb vuit detinguts i sis ferits i s’espera que continuïn, com a mínim, durant aquest cap de setmana.\nEl tinent d’alcaldia de Seguretat de Barcelona, Albert Batlle, ha explicat en una entrevista a El món a RAC1 amb Jordi Basté que l’Ajuntament es planteja aquesta opció i per això fa una crida a la moderació.\nNo és el moment de repensar el model\nSobre si cal repensar el model policial, Batlle creu que “qualsevol actuació policial és objecte de revisió”, però remarca que s’ha de buscar el moment adequat per fer-ho.\nD’aquesta manera contradiu el conseller de l’Interior, Miquel Sàmper, que aquest dijous demanava una revisió urgent del model d’ordre públic. Segons Batlle, just després d’actes com el dels últims dies, ara no és el millor moment per fer canvis d’aquest tipus.\nJo ara mateix expresso el meu suport al conjunt de policies, bombers i serveis mèdics. Aquesta és la posició que un responsable institucional ha de tenir en aquests moments\nProtestes per l'empresonament de Pablo Hasél // EFE - Alejandro García\nD’altra banda, Batlle també ha trobat a faltar una condemna més clara dels poders polítics i socials als actes violents dels últims dies.\nLamento que no hi hagi hagut una condemna rotunda dels partits polítics, de les entitats socials i de suport de qui ens garanteix l’exercici de les nostres llibertats, que vetllen perquè les ciutats funcionin en el dia a dia\nSón els mateixos que la tardor del 2019\nPel que fa a la violència que hi ha hagut aquests dies als carrers, Batlle creu que es deu a una acumulació de factors i que s’hi sumen mesos de molta tensió acumulada. Tot i així, ha destacat que la immensa majoria de la població que pateix aquestes circumstàncies canalitza la seva queixa d’una manera no violenta.\nPel que fa al perfil dels violents, està convençut que són els mateixos que van provocar els aldarulls postsentència, durant la tardor del 2019.\nEls que han protagonitzat la violència d’aquests dies són exactament els mateixos que van provocar la violència de la tardor del 2019. No en tinc cap dubte. Són una barreja de moltes coses\nBatlle també ha detallat el cost dels desperfectes que hi ha hagut aquests dies a la ciutat de Barcelona i ha lamentat, especialment, l’afectació que ha tingut per a molts comerços.\nEl balanç de desperfectes està ara mateix entre 400.000 i 500.000 euros en total, per la crema de contenidors, enllumenat de senyalització, asfaltat... Després s’hi han de sumar les conseqüències del pillatge al sector comercial\nPer tot plegat, Batlle ha fet una crida al conjunt de la ciutadania “a exercir la pressió que faci falta perquè aquests fets no es reprodueixin”.\nRecupera l’entrevista de Jordi Basté al tinent d’alcaldia de Seguretat de l’Ajuntament de Barcelona, Albert Batlle:


El problema dels microplàstics al mar, en un documental\nUn documental posa llum sobre «el problema invisible» dels microplàstics al Mediterrani\n'Mediterráneamente plástico' és la iniciativa de dos joves de Salou i Reus que van fer una travessia entre Salou i Mallorca per tal de conscienciar sobre la problemàtica dels residus als oceans\nL'aparell amb el qual recollien els microplàstics durant el trajecte entre Salou i Calvià. | Cedida\nUna travessia entre Salou i Mallorca per tal de crear consciència sobre la contaminació del Mediterrani. Aquest és l'argument principal del curtmetratge documental 'Mediterráneamente plástico', dirigit per Joe Delahunty i produït per l'ONG Good Karma Projects, radicada a la Costa Daurada. El vídeo es va enregistrar el passat mes de setembre i ha passat per diversos festivals especialitzats. Ara, l'acaben de publicar a Youtube.\nGood Karma Projects és una organització sense ànim de lucre que van fundar el reusenc Albert Font de Rubinat i el salouenc Jordi Oliva per tal de combatre els residus al mar. Units per la passió pel surf, aquests dos joves enginyers industrials impulsen diferents iniciatives que pretenen construir consciència al voltant dels problemes que pateix el nostre medi marí: «Volem crear un referent per la sostenibilitat a partir dels esports de taula. El nostre vehicle de comunicació és el surf».\nLa primera meta, fomentar la sostenibilitat dins de la comunitat surfista\nL'organització té dos vessants. Per una banda, treballen perquè el sector del surf esdevingui més sostenible amb la utilització de materials reciclables per a la fabricació de les taules. En l'actualitat la gran majoria de taules de surf es fabriquen amb derivats del petroli. Des de Good Karma intenten fomentar la fabricació de taules sostenibles i alhora conscienciar els amants d'aquest esport perquè apostin per materials biodegradables.\nEl reusenc Albert Font de Rubinat i el salouenc Jordi Oliva són els fundadors de Gook Karma Projects. | Fabian Pons\nD'altra banda, l'ONG duu a terme una important tasca social i ambiental en el seu entorn. «Fem projectes educatius, amb visites a escoles per parlar sobre contaminació als mars i del canvi climàtic. També fem xerrades, assessorem competicions per fer activitats que fomentin la sostenibilitat i organitzem jornades de neteja a les platges», detallen.\nDins d'aquest vessant social, l'entitat salouenca va impulsar la gravació del documental 'Mediterráneamente plástico'. El punt de partida de la seva aventura és el Club Nàutic de Salou. Coincidint amb la regata Rei en Jaume que se celebra cada mes de setembre entre Salou i el port de Calvià, tots dos van decidir embarcar-se en una aventura que servís per conscienciar sobre la contaminació del mar Mediterrani i, més concretament, dels microplàstics.\nImatge d'una de les accions de conscienciació amb infants i joves que duu a terme l'ONG. | Cedida\n«Tothom parla de les illes de plàstic del Pacífic, però la gent no sap que el Mediterrani és un dels mars més contaminats del món»\n«Se sent molt a parlar de les illes de plàstic del Pacífic, però la gent d’aquí no sap que el Mediterrani és un dels mars més contaminats del món», exposa en Jordi Oliva. Ja han portat el seu documental a diferents festivals especialitzats, com el Barcelona Surf Festival, i l'han projectat arreu de l'Estat i també a Berlín, Munich o Angresse (França). «Si nosaltres, de primera mà, ensenyem amb imatges com hem arreplegat aquests microplàstics al costat de casa, la gent pren més consciència», consideren.\nFa anys que tots dos participen en aquesta clàssica travessia amb més de 30 anys d'història que rememora el camí que fes Jaume I en la seva conquesta cap a Mallorca. «Enguany vam decidir tornar, però no per guanyar-la, sinó per visibilitzar aquest problema», diuen. En el vaixell, van pujar també la periodista especialitzada Inka Reichert, l'educador ambiental Josep López i l'enginyer Lluís Millet.\nViatjaven amb un aparell redissenyat per ells mateixos per tal de captar els microplàstics mentre es navega. «Teníem sentiments contraposats. Per una banda, volíem trobar plàstics per documentar-ho, però alhora no volem veure la quantitat de porqueria que aboquem al mar», recorden.\nTroben una concentració de 100.000 microplàstics per km2 en el trajecte de Salou a Mallorca\nDurant el trajecte van recollir quatre mostres. En totes elles van sortir microesferes de plàstic, o pellets —com els que van aparèixer fa uns mesos a la platja de la Pineda—, a més d'altres residus d'origen plàstic. Els resultats de la investigació van ser demolidors; la concentració de microplàstics al Mediterrani arriba fins a les 100.000 unitats per kilòmetre quadrat.\nAlguns dels microplàstics que van recollir durant seva la travessia pel Mediterrani. | Cedida\n«La contaminació del mar amb microplàstics és un problema invisible, però que ja està alertant a la comunitat científica i que pot tenir repercussió en els humans. Els peixos s'acaben menjant aquestes microfibres i el plàstic ja ha entrat en la cadena tròfica», manifesten els impulsors del documental.\nDesprés d'enregistrar la seva travessia al Mediterrani, Good Karma Projects ha refermat el seu compromís amb el mar i el medi ambient. «Volem abordar el problema des del positivisme i des d'un esperit de cercar solucions. Intentem transmetre el nostre amor per l'entorn. Només així, apreciant el mar que compartim tots, se'n pot tenir cura».\nAquest mateix dissabte, 16 de novembre, l'entitat salouenca ha preparat una neteja a l'Espai Natural dels Muntanyans de Torredembarra, de 10 a 14 hores.\n"❗CAMBRILS: Caldrà més d'1 milió d'euros per recuperar els danys dels aiguats" "🎙CAMBRILS: Alumnes de català es converteixen en actors de doblatge per un dia"\nSalou platja medi ambient méteo


Pecha-kucha: Glass Wood House, by Kengo Kuma | Caja de Ideas\nPer a Kengo Kuma, l’arquitectura s’ha de fusionar completa i harmònicament amb el seu entorn sense amenaçar-lo i a la vegada exaltant-lo. Aquesta unió crearà, doncs, buits que permetran al subjecte experimentar i relacionar-se amb el temps i el món que l’envolta.\n“M’agradaria crear edificis que en comptes d’elevar-se cap al món, proporcionessin oportunitats que connecten el subjecte amb el món.”\n“Jo crec que la meva arquitectura vol emmarcar la natura. D’aquesta manera, podem experimentar-la més profunda i íntimament.”\n“El moviment Modern va aconseguir la transparència de l’arquitectura però no va poder evitar la creació d’edificis que es juxtaposen en contra del paisatge.”\n“Un dels pecats de l’arquitectura del s. XX va ser utilitzar els materials com un vestit, com un maquillatge”.\nEl projecte de la Glass Wood House es un exemple de la arquitectura de Kengo Kuma, on podem veure el resultat dels conceptes basics de la seva ideologia, en primer lloc parlarem de la fusió del nou pavelló amb el paisatge i amb el projecte existent. Per a Kengo el paisatge es un factor determinant, invisibilitza la arquitectura deixant l’estructura en un segon pla. per a ell l’entorn i el subjecte son una mateixa cosa, en el cas de la Glass Wood House el bosc es el que li proporciona privacitat a la vida de les persones que hi viuen per aquesta raó tracta amb molta sensibilitat la connexió interior exterior de l’habitatge.\nEn l’obra de Kengo es pot veure les influencies de la llum, la transparència i la materialitat. Per a Kengo l’arquitecte utilitza les qualitats de olor, color, textura, temperatura i llum per tal de provocar unes sensacions determinades, així doncs direm que fa una arquitectura de sensacions. Molt relacionat amb el punt anterior Kengo parla del vuit com l’espai mes important de l’arquitectura, diu: “en el vuit es on percebem els canvis de la llum, de la temperatura, el canvi de les olors, del temps, el vuit es allà on tot passa. El cos humà i el vuit treballen junts per sentir alguna cosa, alguna sensació”.\nPer a ell un altre factor important en l’arquitectura son els materials, diu que combinant els materials amb la tecnologia contemporània podem obrir noves possibilitats . En aquest projecte la tria de la fusta no és casual, sinó que escull el material local per tal que funcioni millor i duri més temps.\nL’arquitectura tradicional japonesa no enten l’envolvent física de l’edifici com a envolvent tèrmica. Després d’estudiar aquest projecte, hem vist que Kengo Kuma sí planteja l’envolvent de tancament com l’envolvent tèrmica. Ens preguntem si va ser una petició concreta de l’usuari o si ho regulava la normativa dels EEUU.\nEstudi realizat per: Paola Busso, Carlota de la Presa i Mireia Sender. Construir lo projectat, EtsaV.\nEsta entrada fue publicada en Ideas y etiquetada clp, etsav, glasswoodhouse, housing, kengokuma, petchakucha, tecnologia, villa por jaimeprous. Guarda enlace permanente.


BIBLIOTECA MUNICIPAL DE COLLBATÓ: Xerrada-Col·loqui de Dones Emprenedores de Collbató\nXerrada-Col·loqui de Dones Emprenedores de Collbató\nEl proper dia 7 de març a les 18.30h al Casal d'Avis fàrem una Xerrada-Col·loqui de Dones Emprenedores de Collbató.\nCom a convidades tindrem a la Míriam de La Botiga del Montserratí, la Kasha corredora del Cao Collbató, la Maria José i l'Stephanie dels Stikets, la Montse de Tisoress Artesania, la Cristina de Puces Llamineres i la Maria José de la Carlin. Aquestes sis dones ens explicaran les seves experiències, idees, sentiments, entre d'altres coses.\nLa moderadora serà la Montse González Carretero, escriptora del llibre Vive desde dentro y aplícate el cuento, a més és professora de Coaching.\nA més llegirem el Manifest del dia de la Dona Treballadora ho farà l'Anna Viñallonga de l'Associació de Dones de Collbató.\nUs espero a totes les dones!!!\nPublicat per Biblioteca_Collbato a les 18:00\nAvui us recomano: La nevada del cucut de Blanca Bu...


3ª Concentració Grup de Tecnificació A i B\nEl passat 25 de gener es va celebrar al CAR de Sant Cugat la tercera concentració de la temporada 2019/20 dels grups de Tecnificació A i B, amb la participació d’un total de 20 esportistes d’arreu de Catalunya. La sessió, dirigida per Miquel Arnau i Alexandre Vidal, de les 9h a les 13h, va comptar amb el suport dels jugadors/es Xavier Casadevall, Gabriela Feher, Miquel Muñoz i Martí Folch, com espàrrings. També hi va assistir la coach de la FCTT Constanza Martínez per realizar una sessió de coaching esportiu.\nL'entrenament es va iniciar amb exercici regular amb pilota lliure per treballar els desplaçaments de cames i també amb exercici irregular amb pilota lliure, per seguir amb esquemes de joc treballant primera entrada de revès i servei pupa per jugar contra iniciativa.\nFinalment, es van fer intervals amb normes.


Noticies de Política en Calp\nCompromís durà al Senat la no construcció de la passarel·la de la N-332 a Calp\nTravessar una carretera nacional per a poder accedir a una estació de tren. Aquesta situació tan surrealista en ple segle XXI es continua vivint a Calp a l'altura de l'entrada sud a la localitat. Fa uns anys, el Ministeri de Foment va aprovar l'obra, que va subcontractar a una empre...\nEl candidat socialista al Congrés per la província d'Alacant i actual Ministre d'Innovació, Ciència i Universitats, Pedro Duque, ha estat visitant aquesta vesprada el port de Calp, en el qual ha conegut l'interior de diferents vaixells pesquers, així com la llot...\nJuan Cañas, regidor de Si Es Pot Calp i membre de Podem, ha volgut fer pública la seua indignació i incomprensió per l'augment desorbitat de les despeses en assessors municipals aprovat pel Govern municipal del PP. «Anem a passar dels 59.000 euros que havia pressupostats l'any passat a més de 220.000. Tot açò amb un atur del 17%, amb els problemes de les calpines i els calpins per a adquirir un habitatge de lloguer o en propietat i a més, quan ens han dit que aquest problema no es pot solucionar perquè falta pressupost», ha manifestat. «A Calp vivim un augment tremend de...\nPodem i Sí Es Pot organitzen una jornada per a analitzar l'augment dels lloguers pel turisme\nSí Es Pot Calp i Podem acostaran el debat sobre Habitatge i Turisme aquest diumenge a Calp mitjançant una jornada oberta i gratuïta, amb la intenció, en paraules del regidor de Si Es Pot Juan Cañas, «de posar en comú una situació que afecta a molts veïns i veïnes de municipis com el nos...


Dones, Servei d'atenció i informació a les dones - Ajuntament de Vic\nSou aquí: Inici → La ciutat → Dones\nOficina tècnica d'igualtat de gènere i LGTBI (VicDones SIAD Osona)\nL’oficina tècnica d’igualtat de gènere i LGTBI, és l’oficina que gestiona les polítiques d’igualtat i LGTBI de la ciutat de Vic i de la comarca. Per una banda, l’actuació de l’oficina és el de desenvolupar les polítiques d’igualtat de gènere posant l’enfoc en l’eliminació de les desigualtats i les discriminacions de gènere presents a la nostra societat, i concretament per l’eliminació de les violències masclistes. Per altra banda, desenvolupem les polítiques LGTBI per a garantir els drets de lesbianes, gais, bisexuals, transgèneres i intersexuals i per a erradicar l’homofòbia, la bifòbia i la transfòbia.\nL’acció d’aquestes polítiques es centren en el compromís adquirit per l’ens local dels dos plans aprovats al juny de l’any passat i amb una vigència fins al 2020.\nPla marc per a la igualtat per raó d’orientació sexual i identitat de gènere a Osona.\nPla comarcal d’igualtat de gènere d’Osona.\nUna acció important de l’oficina, i recollida en els plans, és la d’oferir els serveis per a l’atenció directa a la ciutadania, oferim:\nServei d'informació i assessorament a les dones (SIAD)\nEl servei d’informació i atenció a les dones, és un servei públic que ofereix a les dones informació, orientació i assessorament en tots aquells aspectes relacionats amb la seva vida: àmbit laboral, social, personal, familiar i altres, fent especial atenció a la detecció de la violència masclista i estableixen els mecanismes d’informació i derivació als serveis especialitzats.\nEl SIAD desenvolupa accions recollides en el Pla d’igualtat de gènere, accions vinculades amb el circuit comarcal per a l’abordatge de les violències masclistes; respecte a aquesta xacra, el SIAD representa una porta d’entrada de les dones que es troben en aquesta situació.\nInformar a la ciutadania dels recursos especialitzats en matèria de gènere.\nInformar i orientar a les dones que presentin una situació de discriminació per raó de gènere de les línies de funcionament del centre i dels recursos específics.\nInformar dels actes i activitats que es realitzen a la comarca sobre temes de sensibilització, prevenció i treball per a la igualtat.\nAtenció i suport personalitzat:\nDonar informació, orientació i atenció personalitzada a les dones, fer el diagnòstic de les necessitats i demandes que fa.\nValorar la derivació a professionals de l’equip interdisciplinari i/o municipals en funció de la situació que la dona presenti.\nDetectar i recollir les demandes que les dones manifestin implícita i explícitament.\nAtenció infanto-juvenil dels fills i filles de les dones víctimes de violència masclista ateses pel servei.\nServei d’atenció a la diversitat sexual i identitat de gènere (SAI LGTBI)\nLa informació, l’atenció i l’assessorament s’ofereix en un espai públic i diferenciat, d’accés directe obert a la comunitat, però que garanteix la discreció de l’atenció.\nEl SAI LGTBI d’Osona té com a objectiu recollir les demandes LGTBI i en distingim de tres tipus:\nAcollida: Informació, assessorament i orientació. Si és necessari es deriva a altres serveis (sanitat, serveis socials, cossos de seguretat, serveis d’ocupació i entitats, entre d’altres).\nRecull d’incidències: amb la realització de les gestions pertinents per revertir la situació de desigualtat o discriminació.\nTràmits: recull de la compareixença per tramitar la denúncia administrativa, canvi de nom de la targeta sanitària, de la T16 i la targeta de discapacitat.\nAssessorament professional i acadèmic: a qualsevol professional o estudiant que requereixi més informació o assessorament per realitzar la seva intervenció o treball.\nL’oficina compta també amb :\nServei de documentació especialitzada (amb servei de préstec).\nRecull de documentació i pàgina web.\nElaboració del fitxer de recursos amb la informació de referència de les diferents institucions i organismes.\nRecull actualitzat de la legislació vigent.\nRecull de publicacions especialitzades en temàtica feminista i LGTBI.


Centre de Documentació d'Atenció a les Persones catalog › MARC details for record no. 33383\nMARC view: Sanduk\nSanduk (Record no. 33383)\nCampo de control de longitud fija 01849nam a22003254c 4500\nCampo de control 11177\nNombre de persona Bach, Jaume\n9 (RLIN) 44909\nResto del título guia per a la formació dels educadors i les educadores en interculturalitat i immigració\nMención de responsabilidad etc. Bach, Jaume\nNombre del editor distribuidor etc. Generalitat de Catalunya. Secretari General de Joventut@@Fundació Jaume Bofill\nSumario etc. Materials del programa ‘Calidoscopi. Pla d’actuació per a la interculturalitat en el lleure’. Està pensat per crear una xarxa entre les entitats i els moviments d’educació en el lleure, les escoles de formació d’educació en el lleure, els col·lectius d’immigrants, les organitzacions socials interessades en el tema i els diversos nivells de l’Administració. Té quatre objectius: sensibilitzar a les famílies immigrants pel que fa als beneficis de l’educació en el lleure; promoure la participació d’infants i els adolescents immigrants; fomentar l’educació dels educadors en la lògica de la interculturalitat i impulsar la coordinació entre moviments d’educació en el lleure i els col·lectius d’immigrants. (Autor/OL)\nTérmino de materia o nombre geográfico como elemento inicial Casals de joves\n9 (RLIN) 8215\nTérmino de materia o nombre geográfico como elemento inicial Casals de vacances\n9 (RLIN) 34156\nTérmino de materia o nombre geográfico como elemento inicial Educació extraescolar\nTérmino de materia o nombre geográfico como elemento inicial Moni\n9 (RLIN) 44924\nDisponible Educació Centre de Documentació de l'Àrea d'Atenció a les Persones Centre de Documentació de l'Àrea d'Atenció a les Persones Mundet 2004-06-17 03 San 20151082 2015-07-10 2015-07-10 Monografies


Grècia 2010: tornar al Sirtaki significarà la segona victòria? |\nLa cadena estatal greca, la ERT, va celebrar la tradicional preselecció interna envoltada de problemàtiques. Aquesta vegada al tractar-se de l’abadonamentde Katerine Avgoustakis, ja que la seva cançó ja havia estat presentada al públic mesos abans de presentar-se la candidatura a la preselecció.\nFinalment, en surt guanyador Giorgos Alkaois, conegut anys abans al país hel.lènic per presentar un reality show a la televisió. Giorgos, amb arrels portugueses, ha destacat per sobre de tot per crear música amb estil totalment grec i amb arrels asiàtiques, tal com ho demostra la representant grega d’aquest any, Opa.\nLa cançó estarà acompanyada del seu propi grup de coristes, Friends. El nom es deu al segell discogràfic que regenta desde fa molts anys. Hi haurà un segon triomf inesperat per Grècia? I l’any que ve? Podrà la ERT organitzar un esdeveniment com eurovisió? Escolteu la cançó i ho decidiu:


Aprovada la tercera dosi per a les persones d'entre 39 i 18 anys - Diari de Barcelona | Diari de Barcelona\nAprovada la tercera dosi per a les persones d'entre 39 i 18 anys - Diari de Barcelona\nAprovada la tercera dosi per a les persones d'entre 39 i 18 anys\nL'organisme acorda retallar de sis a cinc mesos el període d'espera per rebre la dosi de reforç des de l'anterior\nLa Comissió de Salut Pública ha aprovat habilitar la tercera dosi contra el coronavirus per a les persones d'entre 39 i 18 anys. L'organisme que representa el ministeri de Sanitat i les autonomies ha donat llum verda en una reunió aquest dijous a administrar la dosi de reforç a més grups d'edat, començant "de forma endreçada, de major a menor". Per tant, la primera serà la franja de 39 a 30 anys. Ho ha anunciat la ministra de Sanitat, Carolina Darias, durant la roda de premsa. Darias també ha explicat que l'organisme ha acordat retallar de sis a cinc mesos el període de temps que s'ha de deixar entre l'última dosi i la de reforç. La Generalitat havia demanat ambdues modificacions.\nDavant l'avenç de la variant òmicron, la Comissió de Salut Pública va avalar, a mitjans de desembre, la tercera dosi a les franges d'entre 59 i 50 anys, i continuar amb la de 49 a 40 anys. Un mes després ho amplia a les franges de persones majors d'edat que encara no la podien rebre.\nLa titular de Sanitat ha remarcat que aquelles persones que s'hagin infectat recentment de coronavirus hauran d'esperar quatre setmanes abans de poder-se posar la dosi de reforç, i a més caldrà que faci cinc mesos que van rebre la dosi anterior.


Alçades... amor i odi: No hi ha hagut sort...\nEnviat per PGB a 10:41\nEm suen els dits perveure el video tiuuuuu!\nEn la "intro" es veu una cosa semblant al "projecte de les bruixes de Blair?!", joer és psicibloc o psicothriller?\nDoncs ara que hi estàs posat segueix dedicant-hi ni que sigui un dia a la setmana, que si no encara no et deixaran entrgar-ho al febrer!!!!\nQue tremolin les roques! PGB's back :)\nEpa Oriol, sisi, el teu video encara no ha sortit de la cinta miniDV! Ara mateix el tema edicio del video esta parat fins que no acabi al 100% l'aplicacio. Un cop la tingui passarem a fer el guio i storyboard dels videos.\nPer l'entrega final em demanen un numero complert amb 4 o 5 articles.\n-Escalada classica a Montserrat.\n-Psicobloc a la Costa Brava.\n-Algo d'entrenament per a gent normal o alguna cosa de bloc per Sant Joan de Vilatorrada, Can Boquet...\nNo pateixis Jortx que li anirem fotent cada dia una miqueta! ;)\nAnimus (per la batacada) i a arranyar el temps perdut\nara ja tens escusa per als nadals i poder fugir de les eternes sobretaules!!!!\nTambé podries posar algun article sobre tècnica, i un altre sobre un recull de classic catalans de l'escalada!! je je je..amb gatsasule i companya!!!!!!!!ups!broma eh!!!\nun altre article poria ser l'efecte blog sobre l'escalada i la seva divulgació.\nEncantat de coincidir amb tu a Solius!\nA veure si ens trobem de neo i fem un beure!\nBen retornat, Pere. Si vols alguna cosa d'escaladors amb botes,ja ho saps, encara que no hagi arribat a la categoria de clàssic...


Mirris - Viquipèdia, l'enciclopèdia lliure\nEspècie Myrrhis odorata\nMirris, Myrrhis odorata, és una espècie de plata apiàcia. És una planta nativa de l'Europa central i és l'única espècie del gènere Myrrhis. És una planta herbàcia alta i perenne que arriba a fer 2 m d'alt. Les seves fulles estan finament dividides i fan fins a 50 cm de llargada. Les flors són blanques d'uns 2-4 mm de diàmetre en grans umbel·les. Les llavors són primes de 15-25 mm de llarg i de 3-4 mm d'amplada. Floreix de maig a agost.\nA Catalunya es troba només als Pirineus ente els 1300 i els 2340 metres d'altitud en herbassars nitròfils i formacions megafòrbiques.\nLes seves fulles de vegades es fan sesrvir com a planta aromàtica ja sia crues o cuites i tenen un gust fort semblant a l'anís; es fan servir principalment a Alemanya i Escandinàvia i també es poden fer servir, com altres plantes apiàcies, per donar gust a l'akvavit. El seu oli essencial està dominat per l'anetol. Arrels i fulles són comestibles. Ha tingut ús de planta medicinal.\nA Wikimedia Commons hi ha contingut multimèdia relatiu a: Mirris\nMyrrhis odorata Sweet Cicely - Plants for a Future.\nObtingut de «https://ca.wikipedia.org/w/index.php?title=Mirris&oldid=27791073»\nLa pàgina va ser modificada per darrera vegada el 16 jul 2021 a les 19:27.


Jesús Cintora: "A la Comunitat Valenciana plou sobre banyat amb la corrupció" - À Punt\nJesús Cintora: "A la Comunitat Valenciana plou sobre banyat amb la corrupció"\nEl periodista presenta en 'A la Ventura' el seu llibre 'No quieren que lo sepas', en què s'endinsa en "tot allò que els poderosos volen silenciar" i "qui té la paella pel mànec i on hem de millorar"\nJesús Cintora en el programa 'A la Ventura' / À Punt NTC\n02 de maig 2022 - 14:24\nNo quieren que lo sepas és el nou llibre de Jesús Cintoras. Un treball en què el periodista, que ha passat aquest dilluns per A la Ventura, s'endinsa en "en tot allò que els poderosos volen silenciar", com la corrupció política, els aforaments, la justícia, el clientelisme, les portes giratòries o el control dels mitjans de comunicació.\nUn dia en què s'ha conegut que el president Pedro Sánchez i la ministra Margarita Robles també han sigut espiats pel programa Pegasus, de manera il·legal i externa. Segons ha indicat, cal avançar per a evitar la politització de la justícia i l'ús dels instruments de l'Estat "per a controlar coses que no deurien", com el cas del programa Pegsasus.\nEl periodista afirma que cal preguntar-se perquè els oligopolis augmenten i creixen amb espectaculars beneficis mentre els ciutadans tenen dificultats per a arribar a final de mes. "El llibre va també de qui té la paella pel mànec i on hem de millorar".\nEn les pàgines de l'obra aprofundeix en els vincles del periodisme amb el poder polític i econòmic. "Hi ha una crisi de credibilitat i explique que hi ha llicències de ràdio i televisió que posa i lleva el poder polític, campanyes de publicitat que condicionen els missatges i periodistes que són apartats per contar aspectes que uns altres callen i cauen en l'autocensura".\nPer a Cintora, "en un país en què hi ha jutges, fiscals, periodistes o inspectors d'Hisenda que els han apartat per fer bé la seua faena, alguna cosa falla".\n"En un país en què hi ha jutges, fiscals, periodistes o inspectors d'Hisenda que els han apartat per fer bé la seua faena, alguna cosa falla"\nA València ha començat aquest dilluns el primer juí del cas Imelsa, la peça que jutja les presumptes il·legalitats en adjudicacions públiques a Thematica Events, en què seuen al banc dels acusats Marcos Benavent, més conegut pel malnom del 'ionqui dels diners' i l'expresident de la Diputació de València, entre altres. Paral·lelament, també està d'actualitat la trama urbanística del cas Assut.\nSegons el parer de Citora, "a la Comunitat Valenciana plou sobre banyat amb la corrupció". Segons ha explicat en A la Ventura, "durant molt de temps es van saquejar els comptes públics amb una corrupció que en molts casos ha quedat prescrita o no s'ha arribat al fons de les coses".\n"Durant molt de temps es van saquejar els comptes públics amb una corrupció que en molts casos ha quedat prescrita o no s'ha arribat al fons de les coses"\nNo obstant això, indica que "per desgràcia" i com es conta en el llibre, "el que acabem sabent i el que s'acaba condemnant és la punta de l'iceberg". Així, lamenta que "hi ha suficients ressorts per a protegir aquest tipus de pràctiques i no és gens exemplar que no es faça justícia".\nPer això la ciutadania ha d'espentar en aquest sentit. "Ha de ser exigent i no ser complaent amb la corrupció perquè la corrupció és un càncer per a la democràcia".\nJesús Cintora presentarà el seu llibre aquest dimarts, a les 19 hores en la Fnac Sant Agustí, acompanyat pel magistrat i jurista Joaquim Bosch.


Consultoria Fiscal - Grosmonserrat\nL’assessorament tributari que la seva empresa necessita\nUn assessorament integral, fiable i sempre a temps.\nUn servei especialitzat que permet externalitzar els processos fiscal, comptable i econòmic financer de les empreses i que serveix de suport a la direcció de la companyia.\nProporcionem un assessorament fiscal integral per a la seva activitat, tant en l’àmbit empresarial, com en l’àmbit personal.\n• Estudi de la problemàtica tributària de l’empresa i soci, buscant les solucions més adequades a les diferents opcions fiscals.\n• Planificació fiscal en els àmbits nacional i internacional.\n• Assessorament fiscal en operacions intracomunitàries i de comerç exterior.\n• Assessorament personalitzat en projectes i operacions específiques.\n• Tractament fiscal de les diferents Operacions Societàries: constitució, modificació, fusió, escissió, transformació i extinció.\n• Informació permanent sobre legislació en matèria fiscal-comptable.\n• Confecció i liquidació d’impostos.\n• Grups fiscals.\n• Representació, defensa i assistència davant de la Inspecció tributària, així com la interposició i seguiment de tota mena de reclamacions administratives i de recursos davant dels òrgans jurisdiccionals.\n• Representació de no residents juntament amb la gestió de les obligacions formals pertinents.\n• Gestió fiscal de treballadors expatriats/impatriats.\n• Sistema de Subministrament Immediat d’Informació d’IVA (SII).\nPrestem un servei especialitzat que permet externalitzar els processos comptables i financers de les empreses, servint de suport a la direcció de la companyia. La nostra agilitat, compromís, treball i feina ben feta, ens converteixen en una extensió de les companyies per a les quals treballem, cosa que garanteix el millor servei.\n• Anàlisi de les necessitats funcionals de l’empresa per a determinar el sistema comptable més idoni.\n• Confecció del Pla Comptable exclusiu segons les necessitats de l’empresa.\n• Estructuració dels mitjans de treball i dels processos de mecanització tant pel que fa a la informàtica com als arxius, per a aconseguir un sistema comptable eficaç i de control de tota l’activitat empresarial.\n• Creació del balanç i del compte d’explotació.\n• Confecció dels llibres oficials de comptabilitat.\n• Realització de la comptabilitat analítica.\n• Resolució de tota mena de dubtes comptables, ja sigui mitjançant visites a l’empresa com per telèfon, exclusivament per als nostres clients.\n• Elaboració de llistes de diari, de major, balanços de situació i comptes de resultats tant de la comptabilitat oficial com de l’analítica o de costos.\n• Elaboració de comptes consolidats entre empreses.\n• Tancament trimestral dels registres d’IVA i IRPF.\n• Externalització dels serveis comptables, i consulta en línia d’estats financers.\nSaber què fer i estar preparat a cada moment és vital per a la supervivència de la seva empresa, per això des de Gros Monserrat duem a terme un assessorament personalitzat i constant dels nostres clients, per a millorar la seva rendibilitat i aconseguir el màxim benefici.\n• Estudis de viabilitat d’empreses.\n• Informes analítics de la situació econòmica de l’empresa. Rendibilitat, productivitat i preus de venda.\n• Valoració i compravenda d’empreses.\n• Internacionalització d’empreses.\n• Anàlisi i avaluació de l’estructura productiva. Estudi de costos, tant d’implantació en diferents centres de cost, com el seu càlcul i control.\n• Anàlisi financera de l’empresa. Càlcul i avaluació dels nivells d’endeutament, de recursos propis, dels períodes mitjans de pagament i cobrament. Elaboració d’altres ràtios financeres significatives.\n• Informació i supervisió mensual.\n• Elaboració de projeccions financeres, anàlisis de “cash flow” i elaboració de previsions i necessitats de liquidació.\n• Càlcul de rendibilitat d’inversions.\n• Informatització de l’administració de l’empresa.\n• Planificació i organització de l’administració de l’empresa.\n• Estudis de projectes d’inversions i finançament, estudis de viabilitat, determinació de la taxa interna de rendibilitat en plans d’inversió (TIR), anàlisi del VAN, etc.\n• Assessorament en tota mena d’inversions, implantació de sistemes de cash-management per a rendibilitzar al màxim la tresoreria de l’empresa.\n• Operacions vinculades.\n• Assessorament patrimonial.\n• Planificació successòria.\n• Simulacions fiscals.


Investigadors de l'Hospital de Mataró asseguren que els pacients que han patit un ictus poden tenir disfàgia | Mataró Audiovisual\nInvestigadors de l'Hospital asseguren que els pacients que han patit un ictus poden tenir disfàgia\nRedacció dj., 09/05/2019 - 15:25\nLa disfàgia orofaríngia és una alteració de la deglució, quan empassem, que afecta a més de la meitat dels pacients que han patit un ictus. Un trastorn que s’associa a la malnutrició, deshidratació i infeccions respiratòries. També es vincula a la pneumònia, una de les principals causes de mort durant el primer any després de l’ictus. Investigadors de l’Hospital de Mataró acaben de publicar un estudi que avalua els mecanismes fisiopatològics i expliquen la disfàgia crònica. De fet, aquest estudi va avaluar la biomecànica deglutòria, mesures neurofisiològiques i motrius.\nL’estudi, que ha estat publicat recentment a la revista científica Translational Stroke Research, ha fet el seguiment a 30 pacients que havien patit un ictus en un mínim de tres mesos. El resultat de l’estudi determina que el tancament del de la laringe és més lent de l’habitual i que aquests pacients pateixen una dèbil propulsió del menjar que causa la deglució insegura.\nLa recerca d’aquest equip no només se centra en l’ictus sinó també amb ancians i pacients amb parkinson. Així doncs, el grup d’investigadors de l’Hospital de Mataró estudien diferents tractaments innovadors com l’estimulació magnètica transcraneal o l’estimulació elèctrica transcraneal, però també tractaments clàssics. Tot plegat per avaluar l’efecte dels diferents productes que s’utilitzen pel tractament de la disfàgia i desenvolupar nous elements que millorin la qualitat de vida d’aquestes persones.\nM.Gómez / G.Jimeno


Balanç Hidràulic - SFS INSTALACIÓN 3\nEl complex compta amb un complex sistema de gestió hidràulica, la finalitat última del qual és aconseguir l’Abocament Zero, i la reutilització i depuració de totes les aigües generades i recollides a l’interior d’aquest. Per a fer això, la instal·lació compta amb:\nDepòsits per a la infiltració d’aigües pluvials procedents de les cobertes de les naus.\nDepòsits d’acumulació d’aigües pluvials de vials.\nDepòsits i pous d’emmagatzematge de lixiviats, aigües residuals generades.\nDepòsit d’aigua de procés.\nSistema mesclador per al reg de trinxeres\nBombaments, cabalímetres, nivells, etc.


La poca informació que tenim del profeta Elies prové exclusivament dels llibres dels Reis, en l’anomenat Cicle d’Elies (1Re 17-2Re 1). D’una lectura en profunditat d’aquests capítols se’n pot dibuixar un esbós de la seva personalitat.\nSovint, hi apareix l'expressió “el Senyor a qui jo serveixo” que ens mostra la seva disposició per fer la voluntat de Déu amb una fe sense dubtes. A l’episodi de la muntanya del Carmel (1Re 18), Elies intenta forçar al poble a escollir entre el Déu viu, personal, que intervé en la història, i les forces naturals divinitzades, els baals. Per la fe, Elies creu sense veure; perquè Déu li ho demana, anuncia l’arribada de la pluja..., però sense veure-la venir (1Re 18,41s).\nA la vegada, el temperament del profeta el fa decidit a complir la missió de retornar el poble, perdut en la incertesa dels seus governants, al Déu dels seus pares. Elies és, també, defensor del pobre davant dels poderosos (1Re 21).\nLa muntanya del Carmel serà l’escenari de la seva retirada temporal en temps de persecució dels profetes per part de la monarquia, però, també, de l’exaltació de la glòria de Déu en les actuacions d’Elies davant els sacerdots de Baal.\nEl relat escatològic de l’ascensió del profeta al cel amb carro de foc i la rebuda per part del seu deixeble Eliseu del seu esperit de saviesa és vist com un precedent a l’ascensió de Jesús i la posterior davallada de l’Esperit sobre els apòstols relatada per Lluc al llibre dels Fets.\nTradicionalment, la figura del profeta Elies ha estat acceptada pels carmelites com la precursora o inspiradora de l’esperit inicial de l’Orde.\nQuan, a causa de la caiguda de Terra Santa en mans dels musulmans, aquells primers ermitans de la muntanya del Carmel, que vivien imitant l’esperit dels anacoretes de l’Antic Testament, han de traslladar-se a Europa es troben amb la dificultat de d’haver de confirmar la seva identitat. El fet que el papat, degut als abusos, decideixi limitar l’aparició de noves famílies religioses provoca que els carmelites s’hagin d’adaptar a les normes establertes i fixar una Regla ben clarificada. La principal dificultat per a ells radica en la vaguetat dels seus inicis ja que, a diferència d’altres ordes –franciscans, dominics, agustins...– no poden presentar cap fundador ni cap data d’origen.\nLa falta de registres i documents fa que es proposi incorporar a les Constitucions, o Norma de Vida donada per sant Albert de Jerusalem, una declaració oficial en aquests termes: “Declarem, donant testimoni de la veritat, que des dels temps que els profetes Elies i Eliseu visqueren devotament en el Mont Carmel, els sants Pares, tant de l’A.T. com del N.T., a qui la contemplació de les coses celestials portà a la soledat d’aquesta muntanya, van dur allà, sens dubte, vida exemplar, al costat de la font d’Elies, en santa penitència...”\nAquesta rúbrica és la causa que, temps a venir, es desenvolupés, fins i tot en excés, la llegenda eliana del profeta fundador. Actualment, ja fa temps, la figura del profeta Elies és tinguda com la del Pare espiritual inspirador del Carmel.\nElies i Eliseu


30-Paper :: La ciutat :: Ajuntament de Badalona\nEl paper es compon de fibres cel.lulòsiques d’origen arbori adherides les unes a les altres formant làmines molt primes. Els diferents tipus de paper presenten característiques diferents atesa la seva composició, l’ús de tintes, etc. podem dividir el paper en tres categories en funció de l’ús que en fem: informació-comunicació (premsa, revistes, llibres, oficina, fotocopies, fulls de propaganda, etc) ús domèstic (paper tissú per a rotllos de cuina, filtres de cafè, mocadors, etc.) i embalatges (sacs, paper d’embalar, etc.) Donat que seria molt difícil, a més d’innecessari, la separació del paper entre el paper utilitzat en envasos i embalatges i la resta, es considera que el 40% del paper que arriba ales deixalleries és paper procedent d’envasos i embalatges.\n§ Disminueix el volum dels nostres residus.\n§ Redueix el consum d’energia (en un 65%) i aigua (en un 85%) en el procés de fabricació del paper.\n§ Disminueix la contaminació atmosfèrica i de l’aigua provocada per la seva fabricació.\n§ Redueix la necessitat de fibres vegetals verges procedents dels arbres (disminuint així la desforestació i l’efecte hivernacle) i les importacions de fusta i paper vell d’altres països. Per tal de minimitzar la quantitat d’aquest residu, hem de rebutjar els productes amb embalatges excessius o superflus i procurar comprar productes en format familiar en comptes d’envasos individuals.\nCal no barrejar el paper reciclable amb papers bruts (mocadors, tovallons...) paper d’alumini, paper de fax, paper carbó, papers engomats, plastificats, encerats, grapes, clips o elements metàl·lics. Els particulars han de dipositar el paper en iglú de color blau que trobaran a una distància màxima de 300 m. Dels seus domicilis. També poden guardar aquest residu fins a tenir una quantitat considerable i portar-lo a una deixalleria, on el dipositaran en el contenidor corresponent.\nEl paper recollit a les deixalleries és reciclat, on es classifica, es tritura i es premsa per tal de ser venut a les indústries papereres. És en aquestes indústries on el paper vell és barrejat amb aigua, obtenint-se l’anomenada pasta de paper, la qual se sotmet a diversos procediments per a eliminar les impureses (plàstics, adhesius, tintes, etc.) per a després ser introduïda, juntament amb una certa quantitat de fibres verges, en el procés de fabricació de nou paper.


La domòtica de les dades - Fundació .cat\nNotícies > La domòtica de les dades\nCal ser més curosos amb les dades que recullen els aparells intel·ligents. FONT: Pixabay\nEn un minut s’envien, a tot el món, 200 milions de correus electrònics; es fan 4 milions de cerques a Google i es realitzen 7.000 compres a Amazon. La quantitat d’informació i dades que enviem, de manera conscient o inconscient, és immensa.\nEl Big data, dades massives, o megadades, permet gestionar la quantitat ingent d’informació que es genera diàriament Internet. Aquest tractament de dades resulta beneficiós per a la recerca científica o mèdica; però també representa un risc per a la privacitat, arribant a causar discriminacions en alguns ciutadans.\nA les mans de les empreses interessades, certes dades personals i privades sobre el nostre dia a dia i la nostra rutina poden servir per acabar d’afinar la publicitat que rebem; però també poden tenir implicacions en altres aspectes més greus com ara rebre o no un crèdit, contractar o no una assegurança o ser escollits o no per a una feina.\nSembla que aquests avanços tecnològics ens han passat per sobre sense quasi adonar-nos. De sobte, tenim una nevera intel·ligent, un raspall de dents intel·ligent, però també una torradora, o una cafetera intel·ligents, una aspiradora automàtica, un sistema d’aire condicionat que sap quan som a casa, o quan cal escalfar la llar, o un sistema d’alarma i seguretat instal·lat.\nAquests dies de consumisme desfermat a causa de les ofertes típiques del Black Friday, alguns aparells es vendran com a xurros, sigui a les botigues tradicionals o mitjançant el comerç electrònic, controlat per plataformes com Amazon. Un d’aquests productes serà, per exemple, els robots aspiradors, que des que van entrar al mercat l’any 2002 ja han venut milions d’unitats.\nLa moderna tecnologia de navegació d’aquests aparells els permet tornar a la seva base per carregar-se quan es queda sense bateria i optimitzar el seu recorregut per ser més eficient. Alhora, les versions més sofisticades incorporen ja càmeres per evitar obstacles i sensors que mapegen l’espai. Capten dades sobre l’espai de la llar, registres de temperatura, horaris d’entrada i sortida dels seus habitants…\nJordi Vitrià, professor del Departament de Matemàtiques i Informàtica de la UB va parlar clar sobre la capacitat de control de les màquines, al reportatge ‘Tot el que sabem de tu’, emès al programa 30 minuts de tv3 a principis de novembre: “El fet que les màquines ens manipulin no és una hipòtesi, és una certesa”. “Només cal que la màquina ens conegui una mica millor del que ens coneixem nosaltres mateixos”.\n“Ens hem de preguntar per què una assegurança pot abaixar el preu si tens una aplicació que registra si camines poc o molt. És informació rellevant per a ells, perquè si demostres que tens hàbits de vida saludables, el risc de la pòlissa serà més baix”.\nEl problema agreujat arriba quan totes aquestes empreses que tenen dades personals dels seus usuaris, les comencen a creuar. Caldrà regulació al respecte i una presa de consciència més decidida per part dels usuaris a l’hora de compartir o no dades i informacions privades. L’opinió dels experts va per la mateixa línia: no valorem prou el preu que tenen les nostres dades.\nParaules clau: Big Data, Black Friday, Domòtica.


Nombre de resultats 25 per a sarsuela\n12/03/2017 - La del manojo de rosas\nAmb aquesta obra es va consagrar definitivament el mestre Sorozábal com a compositor; en ella va saber reflectir l'ambient del Madrid de l'època de l'estrena, conjugant els ritmes tradicionals del sainet amb altres propers a la modernitat.\n21/05/2017 - La leyenda del beso\nAquesta sarsuela està considerada com l'obra que porta a la fama als mestres Reveriano Soutullo i Juan Vert. El llibret és un exponent de la sarsuela portada al camp de l'opereta.\n29/10/2017 - Maruxa\nEls Amics de la Sarsuela de Gràcia són un grup líric que representa sarsuela des del 1985, amb cantants professionals, escenografia, vestuari orquestra i un cor de grans aficionats al gènere. La temporada s'obre amb Maruxa, obra amb música d'Amadeu Vives.\n17/12/2017 - Amics de la Sarsuela de Gràcia: concert de Nadal\nEls Amics de la Sarsuela de Gràcia són un grup líric que representa sarsuela des del 1985, amb cantants professionals, escenografia, vestuari orquestra i un cor de grans aficionats al gènere.\n28/01/2018 - La parranda\nEls Amics de la Sarsuela de Gràcia són un grup líric que representa sarsuela des del 1985, amb cantants professionals, escenografia, vestuari orquestra i un cor de grans aficionats al gènere. Representen La parranda, una sarsuela amb música de Francisco Alonso.\n18/03/2018 - 'Los claveles' i 'La dolorosa'\nEls Amics de la Sarsuela de Gràcia són un grup líric que representa sarsuela des del 1985, amb cantants professionals, escenografia, vestuari orquestra i un cor de grans aficionats al gènere. Representen un programa doble de sarsuela amb 'Los claveles' i 'La dolorosa'.\n20/05/2018 - Plácido Domingo, Ana María Martínez i Orquestra Simfònica del Teatre del Liceu\nRecital de sarsuela amb Plácido Domingo com a protagonista, acompanyat de l'Orquestra Simfònica del Liceu i de la soprano Ana Maria Martínez.\n27/05/2018 - Amics de la Sarsuela de Gràcia: 'La legió d'honor'\n11/06/2018 - Cançó d'amor i de guerra\nInterpretació escènica amb cobla, cor i solistes de la sarsuela de Martínez Valls, amb un repartiment encapçalat per la soprano Marta Mathéu..\n23/02/2020 - SARSUELA...Al saló!!!!\nAmb la intenció d'apropar la música clàssica a el gran públic en concerts de proximitat, us convidem a acompanyar-nos a aquest deliciós concert amb les més belles Romances de Sarsuela. En aquest concert hi intervindran la soprano Anna B. Gómez i el pianista Xavier Dolç.


COL·LEGI SAN JOSÉ I SAN ANDRÉS (MASSANASSA): 01/02/16\nLa classe de 2n de Primària ha començat aquest trimestre el seu Projecte Mon Art. Els xiquets s'han convertit en pintors de l'obra de Kandinsky.\nContinuarem informant-vos les mestres Dori, Reme i Olga de la resta d'activitats que tenim programades en aquest Projecte.\nEls alumnes de 3r i 4t d'ESO coneixen a Calder a l'IVAM\nEls alumnes de 3r i 4t d’ESO, acompanyats per la nostra professora de Plàstica, hem visitat l’IVAM (Institut Valencià d’Art Modern) i realitzat el taller didàctic “El mòbil d'Alexander Calder”. Aquest taller està relacionat amb l'exposició “Construint Nous Mons”.\nDurant la visita hem realitzat un recorregut interactiu per l'exposició i hem creat el nostre propi mòbil de Calder amb boles de suro de diferents grandàries, làmines fines de plàstic de colors, filferro, i cons xicotets de colors. El taller ens ha ajudat a desenvolupar les nostres aptituds creatives i destreses manuals, a més d'introduir-nos en els conceptes bàsics del llenguatge visual i plàstic.\nAcí vos deixem algunes imatges.\nGaleria mural de la València històrica\nEls alumnes de 4rt d’ESO hem estat treballant des de l’assignatura d’Història i Valencià, els monuments que conten la història de la ciutat de València. Hem volgut mostrar en els nostres murals, originals i creatius, la nostra cultura. Aquests treballs els hem realitzat a classe amb l’ajuda i els consells dels nostres mestres.Per al pròxim 25 de febrer tenim programada una activitat complementària per a visitar els racons més importants de València, racons que, a través de les seues pedres ens conten el seu passat, un passat ple de guerres, de crisis, però al mateix temps ple de pau i harmonia que mostren la nostra ciutat.\nEn aquest recorregut dedicarem un poc del nostre temps a aquestes majestuoses obres.\nEl nostre meravellós projecte finalitzarà després de fer les exposicions orals davant els nostres companys i front els edificis estudiats.\nÈxit al Concurs Municipal de Betlems\nÉs una gran satisfacció comunicar que el nostre col·legi ha sigut premiat amb el 2n premi en el Concurs Municipal de Betlems 2016.\nAgraïm la dedicació i l'esforç de tots aquells membres de la comunitat educativa que han fet possible aquest èxit.\nEl passat dia 29 de gener els alumnes del col·legi San José y San Andrés celebraren el Dia de la Pau a les seus aules. Van realitzar una sèrie d’activitats relacionades amb problemes actuals i intentaren buscar solucions pacífiques. Aquestes activitats finalitzaren amb uns murals on plasmaren les seues bones intencions i els més menuts es van decorar les mans.\nA més, el dia 1 de febrer es realitzà al pati del nostre centre el tradicional Esmorzar Solidari, on va participar tota la comunitat educativa amb les seues aportacions. Com sempre va ser un gran èxit de participació i va tindre una gran assistència de gent del poble que va acudir a gaudir d’aquest acte tan significatiu i solidari.\nAcí podeu veure les fotografies.\nUs deixem també el vídeo. Esperem que us agrade.\nEls alumnes de 3r i 4t d'ESO coneixen a Calder a l...\nVideo Dia de la Pau\nEntrega premis targetes de Nadal de l'associació d...\nSor Emilia Moreno


Casserres (Berguedà - Barcelona) | femturisme\nCasserres (Poble 2)\nCasserres (Casc_antic 1)\nCasserres (Casc_antic 2)\nCasserres (Alzina Gran)\nCasserres (Cafe De Les 7 Portes)\nCasserres (Riera De Clara)\nCasserres (Sant Pau De Casserres)\nExtensió: 29,5 Km2\nPàgina web\thttp://www.casserres.cat/public/\nCasserres és envoltat pels termes d'Àvia, l'Espunyola, Viver i Serrateix, Gironella, i Puig-reig: pels extrems és travessat per les rieres de Clara i Merola. El terme de 28.9 Km, és format pel poble de Casserres i els enclavaments rurals de Fonogedell, Sant Pau de Casserres i les colònies tèxtils de l'Ametlla de Casserres i El Guixaró, al peu del riu Llobregat.\nEl nom prové del llatí “castri serras”, que significa Serres del castell. El nucli principal de poblament és la vila de Casserres juntament amb els enclavaments rurals de Fonogedell, Sant Pau de Casserres i les colònies tèxtils de l'Ametlla de Casserres i el Guixaró.\nEl municipi es caracteritza per tenir un nucli urbà relativament petit, amb un origen molt antic, i un poblament dispers vinculat a l'economia agropecuària, també de llarga tradició. També per haver mantingut les estructures arquitectòniques clàssiques, sense que hi hagin penetrat les modes dels segles XIX i XX, a part de la creació de les colònies i d'alguns elements històrics com l'església del Roser o la Torre de l'Amo de la colònia de l'Ametlla.\nEls diferents senders que envolten el municipi proporcionen unes grans vistes i plaers de la naturalesa, ideals per gaudir en família.\nRuta de les colònies tèxtils al Berguedà (a 4.1 km)\nRuta de les fonts de Gironella (a 4.1 km)\nRuta del riu de Viladomiu Vell (a 4.1 km)\nCircuit inclusiu a Gironella (a 4.1 km)\nRuta pel nucli històric de Gironella (a 4.1 km)\nRuta del modernisme: una mirada al… (a 4.1 km)\nLes batalles del 1714 (a 4.1 km)\n18 de maig: Dia Internacional dels… (a 5.5 km)\nGironella\t(a 3.8 Km)\nBerga\t(a 9.8 Km)\nNavàs\t(a 13.6 Km)\nMuseu d'art del Bolet (Montmajor)\t(a 8.9 Km)


L'Ajuntament de TGN inicia els treballs de millora del pont de Vidal i Barraquer\nL'Ajuntament de Tarragona inicia els treballs de millora del pont de l'avinguda Vidal i Barraquer\nLes obres, amb una inversió de 37.000 euros, consisteixen en la col·locació de xapes metàl·liques per acabar amb l'acumulació de coloms i la insalubritat dels seus excrements\ndimecres, 8 de gener 2020 - 10:45h\nImatge del pont de l'avinguda Vidal i Barraquer, aquest dimecres al matí. | TarragonaDigital\nL'Ajuntament de Tarragona ha iniciat aquest dimarts les obres de millora del pont de l'avinguda Vidal i Barraquer, en el seu encreuament amb l'avinguda Roma. Aquests treballs s'allargaran fins al pròxim 31 de gener i suposen una inversió aproximada de 37.000 euros, procedent de la partida dels pressupostos participatius de l'any 2019. Les actuacions consistiran en la reubicació dels focus existents i, posteriorment, s'instal·laran xapes metàl·liques que cobriran les bigues existents. L'objectiu és evitar la presència de coloms sota el pont i acabar amb la insalubritat que provoca l'acumulació dels seus excrements.\nLa primera actuació és la reubicació dels focus de llum existents, que estan col·locats a les parets laterals. Aquests treballs, executats per l'empresa SECE, estaran enllestits aquesta mateixa setmana i suposen una inversió de 1.480,53 euros. La segona fase de les obres serà la col·locació de les xapes metàl·liques, de color blanc, que cobriran totes les bigues existents. Així mateix les parets laterals es pintaran de color blanc, per tal de donar més lluminositat a l'espai. Aquesta segona fase va adjudicar-se a l'empresa Serralleria Manser per un import de 35.582,87 euros.\nDurant els dies que s'allarguin les actuacions, hi haurà restriccions al trànsit de vehicles, amb la reducció de carrils de circulació, i també hi haurà restriccions al pas de persones, per la qual cosa s'ha habilitat un pas de vianants provisional just davant del Parc Central.\nUna proposta presentada en els pressupostos participatius\nAquesta actuació respon a una proposta presentada per Ana Celes en els pressupostos participatius de l'any 2019. Concretament la proposta especificava el següent: «Els dos ponts de l’Avinguda Vidal i Barraquer fan por i fàstic. Els coloms s’han instal·lat als sostres i parets. El problema dels coloms té fàcil solució i és posar un sostre de làmines que no deixi forats. Es pot aprofitar la intervenció per donar llum i categoria als dos ponts que com a vianant fan por de passar. Posar més llum, pintar les parets de formigó i posar baranes per separar la carretera. Poden quedar uns ponts molt moderns, atractius i segurs. Actualment has de passar corrent si no vols acabar tacat per excrements de colom».\nLes obres de millora del pont de Vidal i Barraquer s'allargaran fins al 31 de gener. | TarragonaDigital\nTot i que la proposta demanava actuar també en el segon pont de la mateixa avinguda Vidal i Barraquer, el que passa per sota del carrer Ramón y Cajal, aquesta actuació només inclou la millora del pont sota l'avinguda Roma.\n"🎦 Les pel·lícules que es projectaran en la nova temporada del 'Cinema VO' de Tarragona" "💧Dràstica proposta de TGN per no dependre tant de l'aigua de l'Ebre"


valor net 2022 de dave franco, biografia, edat, germà, dona, pel·lícules, alçada - Biografia\nValor net 2022 de Dave Franco, biografia, edat, germà, dona, pel·lícules, alçada\nFets de Dave Franco\n12 de juny de 1985\nPalo Alt, Califòrnia\nMarjorie Franco, Daniel Franco, Jr., Mitzie Levine Verne and Daniel Verne.\nMixt (jueu, portuguès i suec)\nPalo Alto High School, Universitat del Sud de Califòrnia\nVeure més / Veure menys Fets de Dave Franco\n1 Quants anys té Dave Franco?\n2 On va anar Dave Franco a la universitat?\n3 Quin és el valor net de Dave Franco?\n4 Quan es va casar Dave Franco?\n5 Qui és l'esposa de Dave Franco?\n6 Relació prèvia de Dave Franco\n7 Quina alçada fa Dave Franco?\n8 Línia de carrera de Dave Franco\nL'actor nord-americà, Dave Franco, és famós per aparèixer en pel·lícules comSuperdolentiCharlie St. Cloud.\nQuants anys té Dave Franco?\nDave Franco va obrir els ulls 12 de juny de 1985 , enPalo Alto, Califòrnia, Estats Units d'Amèrica. A partir del 2021, Dave té 36 anys, mentre que el seu horòscop és Bessons. El seu nom de naixement és David John Franco . Dave celebra el seu aniversari cada any el 12 de juny. És fill de Douglas Eugene Franco (pare) i Betsy Franco (mare). El seu pare era un home de negocis mentre que la seva mare era poeta, autora i editora.\nTítol: Dave Franco i la foto de la infància dels seus germans (Foto: Pinterest)\nEls pares de Dave havien canviat d'alguna manera el cognom de 'Verovitz' a 'Verne'. Els seus avis ho són Marjorie Franco i Daniel Franco, Jr. mentre ho són els seus avis materns Mitzie Levine Verne i Daniel Verne . Va créixer amb els seus dos germans, James Franco i Tom Franco . Els seus dos germans estan involucrats en la indústria de l'entreteniment. James és americà mentre que la seva ètnia és mixta (jueu, portuguès i suec).\nOn va anar Dave Franco a la universitat?\nDave va acabar la seva educació secundària ainstitut de Palo Altoa Palo Alto, Califòrnia. Després d'això, va assistirla Universitat del Sud de Califòrniain Los Angeles, Califòrnia.\nQuin és el valor net de Dave Franco?\nDave Franco té un valor net estimat al voltant 10 milions de dòlars a partir del 2022, que va guanyar amb la seva carrera com a actor, actor de veu i cineasta. Pot ser que estigui guanyant una quantitat decent com a sou, però encara no ha compartit la xifra real del seu sou amb els mitjans de comunicació. En els propers dies, no hi ha dubte que el patrimoni net i el sou de Dave augmentaran més en els propers dies.\nTítol: Dave Franco posant amb el seu cotxe (Foto: USA Today)\nD'altra banda, Dave guanya una certa quantitat mitjançant avals, anuncis i patrocinis de marques i empreses de moda. Actualment, Dave viu un estil de vida fastuós i satisfactori amb els membres de la seva família als Estats Units d'Amèrica.\nQuan es va casar Dave Franco?\nDave és un home feliçment casat. Va lligar el nus del casament a la seva encantadora xicota, Alison Brie . La parella va començar a sortir l'any 2012 i es van comprometre l'agost de 2015. Després de dos anys, es van casar en una cerimònia privada el 13 de març de 2017 en presència dels seus amics i familiars propers.\nTítol: Dave Franco amb la seva dona, Alison Brie (Foto: Harper's Bazaar)\nDes del casament, Dave i Alison porten una vida matrimonial feliç i saludable, ja que no hi ha ni un sol rumor sobre el seu divorci o les seves afers extramatrimonials. Tot i que fa 4 anys que s'han casat, encara no han compartit un fill.\nQui és l'esposa de Dave Franco?\nL'esposa de Dave, Alison Brie, és una actriu, escriptora i productora nord-americana. Va obrir els ulls com Alison Brie Schermerhorn activat 29 de desembre de 1982 , enHollywood, Califòrnia, Estats Units d'Amèrica. Sempre va tenir un gran interès en l'actuació, així que va començar la seva carrera actuant a l'escenari del Jewish Community Center.\nTítol: la dona de Dave Franco, Alison Brie (Foto: IMDb)\nFins ara, Allison ha aparegut en nombroses pel·lícules i sèries de televisió d'èxit. Alguns d'ells ho sónThe Coverup, Save the Date, Joshy, Save the Date, Get Hard, Axe Cop, Professors, Drunk History, etcètera.\nRelació anterior de Dave Franco\nDave va tenir anteriorment una relació romàntica amb una actriu nord-americana, Dianna Agron . Van sortir entre 2008 i 2009.\nQuina alçada fa Dave Franco?\nDave es troba a una alçada de5 peus 7 polzadesd'alçada mentre que el seu pes corporal és de 68 kg. No ha esmentat la mida del pit, del bíceps, etc. amb els mitjans de comunicació. El cabell i els ulls de Dave són de color marró.\nLínia de carrera de Dave Franco\nDave va fer el seu debut com a actor a la sèrie de televisió dramàtica The CW7è Cell'any 2006.\nDesprés d'això, va aparèixer en altres sèries de televisió comNo molestariJustícia Jove.\nVa rebre el focus mediàtic després d'aparèixer a la pel·lícula de comèdia d'amicsCarrer del Salt, 21com a paper de suport.\nTítol: Dave Franco, actor nord-americà (Foto: WWD)\nDes de llavors, Dave no ha mirat mai enrere i ha aparegut en nombroses pel·lícules i sèries de televisió.\nAlguns d'ells ho sónCossos càlids, La pel·lícula de Lego, Les petites hores, Nervi,Fàcil, Comunitat, Un altre espai, Little Big Awesome, etcètera.


L’Ajuntament de Manacor aposta pel consum responsable, local i sense residus i impulsa conjuntament amb Rezero una campanya per fomentar els comerços del municipi que permeten fer una compra amb criteris de sostenibilitat. Cada vegada són més les persones que adopten models de consum més responsables amb el medi ambient, que compren sense envasos i d’una forma conscient. Però per fer aquest canvi cal informació i conèixer els comerços locals que permeten fer un consum responsable, lliures d’envasos o amb els mínims residus associats.\nA partir d’aquest dilluns 25 d’octubre, un equip d’educadores de la fundació Rezero visitarà els comerços i mercats del municipi certificant aquells establiments que ofereixen productes de proximitat, de comerç just o de producció ecològica i aquells que han reduït o substituït els envasos, oferint productes a granel i promovent l’ús d’envasos retornables. Els que compleixen amb algunes d’aquestes característiques seran certificats com a Comerç Verd, amb un distintiu a l’entrada dels establiments, la geolocalització en el mapa de www.comercverd.rezero.cat i la difusió a les xarxes socials. D’aquesta manera, podran ser fàcilment identificats per totes aquelles persones que vulguin fer un consum responsable.\nA més d’identificar els comerços, la campanya també vol fer especial incidència en els hàbits de la ciutadania a l’hora de fer la compra. Per això, amb el propòsit d’eliminar els envasos d’un sol ús i fomentar l’ús d’elements reutilitzables per a la compra diària, es dissenyarà una guia de consum conscient amb informació, consells i alternatives per la ciutadania. Aquesta campanya s’emmarca en el Pla Local de Prevenció de Residus de Manacor aprovat fa uns mesos, que pretén fer una passa més enllà del reciclatge dels residus per treballar i impulsar la prevenció i reducció d’aquests en tots els sectors i àmbits municipals. A partir d’ara, fer un consum responsable a Manacor serà més fàcil.\n«Que Medi Ambient i Comerç vagin de la mà és positiu perquè les qüestions ambientals han d’impregnar totes les àrees i accions municipals», ha assegurat del delegat de Medi Ambient, Sebastià Llodrà. Es tracta d’una iniciativa que «dóna visibilitat a la sostenibilitat, tant des del punt de vista del consumidor com del comerç», ha explicat la delegada de Promoció Econòmica, Maria Antònia Truyols.\n«Desitjam que aquesta certificació pugui contagiar altres comerços que es plantegin fer el salt i oferir i facilitar aquesta oferta més sostenible i conscient», ha conclòs la coordinadora de Rezero a les Illes Balears, Roser Badia.\nL’Ajuntament de Manacor certificarà, de la mà de Rezero, els comerços amb una oferta sostenible i que aposten per la reducció de residus i el producte local\nPrevious Post: S’AGRÍCOLA COMENÇA LA TEMPORADA DE CONCERTS\nNext Post: SANT LLORENÇ CELEBRA DIUMENGE EL DÍA DE LES BIBLIOTEQUES


Em pica el cap... Polls, tinc polls!! :O - Espai Escoles\nJocs i retallables\nInici\t6-8 anys\tEm pica el cap… Polls, tinc polls!! :O\nEm pica el cap… Polls, tinc polls!! :O\nby escoles_admin 21 de Novembre de 2019\nSaps què és aquest animaló? Doncs sí, és un poll, i normalment no tenim un poll sinó que tenim polls!\nSegurament a l’escola has sentit a parlar dels polls; potser algun dels teus amics en té o n’ha tingut, o potser n’has tingut tu!!!!!! Com piquen, eh?\nI és que els polls a l’escoles s’ho passen pipa, perquè hi ha moltes nenes i nens i molts caps per instal·lar-s’hi. A continuació t’explicarem com són i com viuen els polls.\nPinta i Retalla\nQuè són els polls?\nEls polls són uns animalons molt petits. Així de petits. Els mascles són més petits que les femelles. Pertanyen a la família dels insectes. Són hematòfags, això vol dir que s’alimenten únicament de sang i s’aprofiten de nosaltres, mengen la nostra sang i viuen en el nostre cap, per això en diem paràsits.\nEls polls, quan tenen gana, xuclen la sang, molt a poc a poquet i molt sovint, i això fa que quan tenim polls ens piqui tant el cap.\nCom és un poll?\nA part de molt petits, els polls són de color grisós, de vegades groc, i quan acaben de picar són vermells perquè tenen la sang a dins.\nTot i que un poll és molt petit, té de tot: cap, cos i potes.\nEl cap és molt més petit que el cos, però hi caben dos ulls i una boca.\nDe la boca els surt la saliva, una substància enganxosa que els permet quedar-se enganxats a l’arrel dels cabells. És tan i tan enganxosa que no n’hi ha prou amb aigua i sabó per fer-los fora… i per això S’HA DE FER SEMPRE EL QUE ENS DIUEN ELS MESTRES O ELS PARES PER PODER TREURE’NS-ELS DE SOBRE!\nDel cos (o tòrax) en surten tres parells de potes, amb les quals es queden enganxats als cabells.\nAls dos costats del cos hi tenen uns forats que els serveixen per respirar, i l’aparell genital, que els serveix per reproduir-se.\nCom neix i viu un poll?\nEls polls femella posen els ous o llémenes. En poden posar 10 ous en un sol dia, i durant tota la seva vida en posen uns 200.\nDesprés d’una setmana o d’una setmana i mitja de posar els ous, apareixen les nimfes, i després d’anar canviant i creixent, 15 dies més tard ja són adults, és a dir, ja són polls.\nResumint, podem dir que els polls viuen en tres estats:\nT’ha visitat mai un poll?\nAbans dèiem que potser havies tingut alguna vegada la visita d’un poll; el que potser no saps és com va poder arribar al teu cap.\nEls polls estan molt a gust als cabells del cap de les persones, perquè hi ha una escalforeta que els agrada molt; per això van de bòlit buscant un cap on poder-se instal·lar còmodament.\nEls nens d’entre 6 i 10 anys són els preferits dels polls, perquè generalment tenen els cabells fins i nets… i, mmmm!, aquests són els que més els agraden.\nÉs molt fàcil que un poll pugui passar d’un cap a l’altre.\nPerò, de vegades, som nosaltres mateixos els que sense voler transportem els polls d’un cap a un altre.\nCom? Doncs quan ens intercanviem la pinta o els raspalls del cabell amb els nens i nenes de l’escola, o quan ens canviem els barrets o les gorres.\nCom podem eliminar els polls?\nEls polls no agraden a ningú, perquè fan molta picor, però a més a més, com ja t’hem explicat, són molt fàcils de trobar en una escola, i en canvi són més difícils d’eliminar.\nO sigui, que el millor que et podem dir perquè et puguis treure els polls de sobre és que facis el que els mestres t’expliquin a l’escola, i sobretot que tinguis paciència quan a casa la mare o el pare et facin fer el tractament.\nRECORDA: EL MILLOR DELS POLLS ÉS NO TENIR-NE, PER TANT CAL QUE FACIS TOT EL QUE ET DIGUIN PER ELIMINAR-LOS!!!\nAutora: Mònica Carol Torrades. Doctora en ciències biomèdicques i en farmacia. Farmacèutica\nSaps com són els polls?\nUi,… :( quin mal em fa aquesta picada!\nWeb de salut per escoles del Col·legi oficial de Farmacèutics de Barcelona dedicat a ajudar al docent en el procés de formació dels alumnes.\nAvís Legal - Tots els drets reservats. Espai web realizat per Espais\nEt pot interessar...x\nEl mal de cap\nL’otitis i el mal d’orella\nCom hem de curar les ferides petites?\nAquesta web utilitza cookies per obtenir dades estadístiques de la navegació dels seus usuaris. Si continues navegant considerem que acceptes el seu ús. Acceptar Llegir més


La Fundació Endesa permetrà que s’incorporin a la campanya 80.000 bosses reutilitzables fetes de ‘teixit sense teixir’ que faran possible que, només aquest any, es deixin de produir 250.000 bosses de plàs...\nEls objectius establerts per la Unió Europea requereixen electrificar la demanda, desenvolupar les energies renovables i impulsar l’eficiència energèticaCada vegada som més conscients de la nostra empremta mediambien...\nDesprés de més de quaranta anys d’història, Nacions Unides segueix promovent la cita internacionalment amb la participació de 143 païsosEl 5 de juny se celebra el Dia Mundial del Medi Ambient, una data a escala ...\nFomentar l’ús de vehicles elèctrics i la flota d’autobusos electrificats, facilitar la instal·lació o promoure iniciatives com el car sharing són algunes de les propostes en les que treballa Endesa...\nEn el procés de transició energètica cap a una economia descarbonitzada, o en altres paraules, baixa en emissions de gasos d’efecte hivernacle, la participació més activa del consumidor guanya terreny progressivament. És per això que el desplegament de xarxes intel·ligents i els nous comptadors de telegestió hi juguen un paper clau, ja que els usuaris disposaran de més informació sobre el seu consum en temps real i podran conèixer millor els seus hàbits i adaptar-los, si és necessari, perquè els siguin més beneficiosos.\nEn aquest context, en els últims anys les empreses distribuïdores d’energia –seguint les directives de la Unió Europea– han treballat en la instal·lació de nous comptadors digitals i intel·ligents, una mesura que està regulada per l’estat espanyol i que estableix l’obligació de substituir els tradicionals comptadors analògics de tota la vida –els que acumulaven les dades i requerien que una persona prengués nota perquè li poguessin facturar– per altres de telegestió, sempre i quan la potència d’aquests equips sigui menor o igual a 15 kW, és a dir, pràcticament a tots els habitatges. El canvi ha d’estar fet abans del 31 de desembre d’enguany.\nEntre altres funcionalitats, amb el comptador digital intel·ligent el consumidor pot conèixer via web (https://zonaprivada.endesadistribucion.es/ca-es/) les dades del seu consum elèctric de forma quasi instantània i aporta informació constant sobre el comportament de la xarxa. Així, per exemple, ofereix informació útil a l’hora de detectar incidències i, en cas de produir-se’n, permet reduir el temps d’interrupció. Carles Lafoz, director d’Operació Nord d’Endesa Distribució, explica que “amb la lectura telemàtica dels comptadors es posa fi a les lectures estimades i podem no només facturar al client pel consum real amb dades horàries, sinó saber també en temps real, en cas de produir-se una avaria, si aquesta és a la instal·lació particular del client o a la xarxa de distribució. Així, podem comprovar la resta de comptadors de la zona per saber si la incidència afecta a més clients o no, anticipant-nos d’aquesta manera a les trucades dels usuaris”. A més, el client disposa de més informació per augmentar la seva eficiència energètica i optar pels contractes que millor s'adaptin al seu perfil de consum. I, de fet, si es volen fer canvis, com per exemple en la potència contractada o altes i baixes, es poden realitzar sense la necessitat que un operari es traslladi al domicili.\nActivació del control de potència\nEls comptadors digitals tenen també integrada una nova funcionalitat que augmenta la seguretat i protegeix els habitatges, comunitats de veïns, locals i comerços, entre d’altres, de possibles sobrecàrregues. Es tracta de l’Interruptor de Control de Potència, un dispositiu compatible amb el diferencial dels quadres elèctrics que es troben a les llars, però que permetrà realitzar modificacions de contracte que el client vulgui de forma remota. La seva funció és interrompre puntualment el subministrament elèctric quan es detecta un consum superior a la potència contractada, situació que posaria en risc la seguretat dels espais d’ús dels usuaris.\nAquest dispositiu, que es troba dins dels comptadors intel·ligents, quedarà activat en tots els immobles a finals d’any, respectant així la regulació, que estableix que la distribuïdora té la obligació de controlar la potència dels consumidors. Tot plegat es fa amb una voluntat fonamental: la de preservar la seguretat de les persones. En aquest sentit, és molt important que els usuaris verifiquin si la demanda de potència habitual coincideix amb la contractada. Per fer-ho, existeixen calculadores de potència molt senzilles que, aportant dades sobre els metres quadrats de la casa, els seus electrodomèstics instal·lats i el tipus de calefacció, permet que el consumidor verifiqui ràpidament si necessita una potència superior o no. Un exemple el trobem en la calculadora d’Endesa, a la que es pot accedir mitjançant la web https://www.endesaclientes.com/llars/calculadora-de-potencia.html\nA Catalunya, el 96,3% del parc de 4,14 milions de comptadors que hi ha ja són intel·ligents i, d'aquests, el 98% ja estan connectats amb l'altre component clau del sistema de telegestió: el concentrador. Aquest últim se situa, a la majoria dels casos, en els centres de transformació elèctrica que alimenten una zona concreta. Abasta una àrea determinada (per exemple un carrer o un barri), emmagatzema les dades de cadascun dels comptadors que hi estan connectats i permet transmetre la informació al Sistema Central de telegestió.\nEn definitiva, ens apropem a un moment clau, el 31 de desembre, que suposa l’inici d’una nota etapa en què la flexibilitat, la comoditat i la seguretat seran eixos claus en els hàbits energètics dels consumidors.


Antoni Maroto – El blog de l'Antoni\nEl blog de l'Antoni\nParlem de traducció i redacció mèdica!\nAutor: Antoni Maroto\n1 d'octubre de 2021 / Antoni Maroto / 0 Comentaris\nEm dic Antoni Maroto i em vaig llicenciar en Traducció i Interpretació per la Universitat Autònoma de Barcelona (UAB) l’any 2010.\nFa poc vaig assabentar-me dels avantatges de ser antic alumne i un n’és la possibilitat d’escriure un blog al domini uab.cat. Com que ja fa temps que escric en anglès al meu web i en castellà a Medium, he decidit que faré servir aquest blog per a escriure en català.\nUna cosa que potser ja haureu detectat és que encara faig servir el sistema de diacrítics fabrià. Com ja sabreu, l’Institut d’Estudis Catalans (IEC) va modificar les normes ortogràfiques de la llengua catalana l’any 2016 i un dels canvis més significatius va ser la reducció dels accents diacrítics.\nTot i que reconec l’IEC com a l’organisme responsable de l’establiment de la normativa lingüística arreu dels territoris de parla catalana, en aquesta ocasió hi ha una discrepància que m’impedeix aplicar aquests canvis, ja que trobo que el sistema de diacrítics fabrià és més adient a l’hora d’evitar ambigüitats.\nProfessionalment, em dedico a la traducció des de l’any 2004 i treballo com a autònom des que vaig llicenciar-me. En 2016 vaig dir adéu a la meva llar a Badia del Vallès per a anar a viure als Estats Units. Des de llavors m’he especialitzat en medicina. Els meus camps d’interès inclouen els productes biològics, farmacèutics i sanitaris.\nCom a especialista en comunicació mèdica, el meu objectiu és garantir l’accessibilitat, la claredat i la inclusivitat de la informació destinada a clients, empreses, pacients i professionals del sector sanitari.\nEn l’actualitat, sóc ciutadà dels EUA i resideixo a Salt Lake City (Utah), però no oblidaré mai les meves arrels catalanes. Tot i que aquí treballo majoritàriament amb les llengües anglesa i castellana, estic disponible per a col·laborar amb projectes de redacció i traducció en llengua catalana.\nAmb mi, et podries estalviar temps perquè, a l'hora d'anar a casa a Catalunya, jo encara tindria tot el dia per a treballar en encàrrecs i tenir-los enllestits l'endemà gràcies a la diferència horària.\nSi vols posar-te en contacte amb mi, envia’m un e-mail.\n© 2022 El blog de l'Antoni


Inici » Recursos Documentals » Instruments » conreu » PRODUCCIÓ I SUBSISTÈNCIA » Administradors i Pabordes » Viticultura » agricultura » sardana » Manifestacions musicals i sonores » Salut, alimentació i gastronomía » Cerca Recursos Documentals\nSistema de ballar sardanes dels Dansaires del Penedès\nSoriano i Rubió, R.\nEl Vendrell: Colla Sardanista Dansaries del Penedès, 1999\nCapítol 1: Sardana i ritme. Capítol 2: Sistema de ballar sardanes dels Dansaires del Penedès. Capítol 3: Les altres colles. Capítol 4: A l'entorn del compàs i del ritme.\nDescriptors IP: Manifestacions musicals i sonores / Descriptors temàtics: Balls i danses, sardana


Castellciutat manté l'esperit de la Festa Major d'acord amb les noves mesures de seguretat — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Castellciutat manté l'esperit de la Festa Major d'acord amb les noves mesures de seguretat\nCastellciutat manté l'esperit de la Festa Major d'acord amb les noves mesures de seguretat\nS'ha suprimit els actes multitudinaris o adreçats a col·lectius de risc i només s'organitza els que s'ajusten a les actuals restriccions, com ara el teatre, la penjada d'una gran fotografia, l'emissió a RàdioSeu d'una sessió de PD Pollastre i la trobada de motos clàssiques\nCastellciutat manté enguany la tradició de celebrar la seva Festa Major, tot i que l'ha adaptat a les noves mesures de prevenció de la COVID-19. La Comissió de Festes ha configurat un programa molt diferent del d'anteriors edicions però que té com a principal objectiu donar continuïtat a l'esdeveniment tot respectant les indicacions de les autoritats sanitàries.\nEls actes van començar aquest dilluns dia 27 amb la Plantada del Pi, enguany amb un nombre limitat de veïns i amb l'ús de mascaretes i gel hidroalcohòlic. En aquest sentit, per a l'ocasió la comissió ha elaborat unes màscares de protecció personalitzades, amb dissenys relacionats amb el poble. Aquest dimarts s'ha dut a terme, a la plaça de l'Ajuntament, un quinto per col·laborar amb l'Esplai de Castellciutat, organitzat per l'AMPA de l'escola del poble.\nEn el tríptic que s'ha repartit als veïns, l'organització de la Festa Major hi explica que a causa de la crisi sanitària han plantejat "una Festa Major diferent però que permeti poder reunir-nos com a poble" tot respectant les mesures elementals de seguretat. Així, el canvi més rellevant és que no s'ha instal·lat el tradicional escenari a la plaça de l'Arbre, ni tampoc la barra, i que s'ha suprimit tots els actes previsiblement multitudinaris o que poguessin congregar població de risc, com era el cas dels balls, els concerts de nit, les animacions infantils i la cantada d'havaneres. Tanmateix, la Comissió considera necessari mantenir un mínim d'actes -els que s'ajusten a les noves normatives vigents- per garantir la continuïtat de cara als propers anys, tenint en compte que és una celebració organitzada des del voluntariat i que és una de les cites anuals més importants del poble.\nAixí, el programa continua avui dimecres, dia 29, amb la penjada d'una fotografia de grans dimensions per embellir la plaça de l'Arbre i reivindicar la història de la festa, en la línia de les dues imatges històriques que es van instal·lar l'any passat. L'acció es farà a les 10 de la nit. I aquest dijous, també a les 10 de la nit, s'oferirà el Teatre de Festa Major, enguany amb l'obra 'Quedem', a càrrec de Pirineus Creatius i amb els actors Joel Pla, Ivan Caro i Ariadna Llobet. En aquesta ocasió la representació es farà a la pista poliesportiva del poble, que permet garantir la distància entre els espectadors. L'aforament és limitat i, per a grups de 3 persones o més, cal reservar plaça prèviament al web http://agenda.laseu.cat/cultura.\nDivendres a les 10 de la nit es farà el Sopar Popular, per al qual ja s'han venut totes les places disponibles. Els participants estaran separats per unitats de convivència familiar, i el fet que enguany no hi hagi escenari permet disposar de més espai per a les taules. Tot seguit, a les 12 de la nit, es podrà veure el pregó d'enguany, que serà projectat amb una pantalla i després es penjarà a les xarxes socials.\nDissabte sense actes presencials\nDe cara a dissabte, no s'ha programat cap acte presencial. L'única activitat del dia serà l'emissió, des de RàdioSeu, d'una sessió nocturna de música festiva (23.00-01.00 h) a càrrec de PD Pollastre, que es podrà escoltar pel 107.2 FM i al web www.radioseu.cat. D'aquesta manera, tothom qui vulgui podrà gaudir de la nit de dissabte de festa major des de casa seva. En aquest sentit, la Comissió recomana als veïns d'altres poblacions que dissabte no vinguin a Castellciutat, bàsicament perquè aquell dia no hi haurà cap activitat al carrer.\nLa festa finalitzarà diumenge amb la ballada de la Marsellana i l'Esquerra, a les 12 del migdia (enguany sense contacte entre els balladors i amb mascareta), i amb la 3a Trobada de Motos Clàssiques, que començarà a les 6 de la tarda a la plaça de l'Arbre. A les 10 de la nit, al mateix indret, es farà la tallada del pi.\nLa plaça de l'Arbre de Castellciutat engalanada, aquesta setmana\nTríptic de la Festa Major de Castellciutat 2020


L'il·lusionant retorn de la Fira Multisectorial de Cambrils | Canal Reus TV\nL'il·lusionant retorn de la Fira Multisectorial de Cambrils\n12:19 - 5 juny 2022\nEnguany s'han estrenat dos nous espais dedicats a la cura dels animals i al "caravaning" i les energies renovables.\nLa fira multisectorial ha tornat a Cambrils i ho ha fet de la mà d'un bon grapat d'empreses i entitats que s'han bolcat a mostrar els seus productes als visitants. Més concretament, es tracta de la 63a edició de l'esdeveniment, una edició especial donada la seva absència els darrers dos anys, a causa de la pandèmia.\nLa fira cambrilenca és característica per la seva varietat de productes i per la seva divisió en diferents subfires com són la fira medieval, la fira de firetes, el festival de cervesa artesana... i fins i tot una zona pet friendly i una dedicada a les caravanes i a les energies renovables, dos espais nous d'aquesta edició. El públic, l'habitual i el nou, ha mostrat il·lusió davant del retorn.\nXifres semblants a les del 2019\nPels paradistes, la fira és una oportunitat per conèixer nous clients i donar visibilitat a la marca i als productes. Des de les parades s'ha parlat de xifres semblants a les del 2019, que va ser el darrer any que es va poder celebrar la fira. L'esdeveniment se suma, doncs, al llistat d'actes tradicionals del territori que s'han recuperat, amb el retorn a la normalitat.\nCambrils fira multisectorial nova normalitat economia\nTorna la Fira Multisectorial de Cambrils després de dos anys\nLa 61a Fira Multisectorial vol ser un referent comercial i lúdic\n24.05 per Ariadna Escoda Padilla


Comença el Camp de Treball Internacional "Reading Life in the Rocks"\nviurealspirineus 12:30 07/08/18\nEs presenta la 6à edició del camp de treball internacional Reading Life in the Rocks al municipi de Talarn on hi participen 15 nois i noies de diversos països en el context del Geoparc Mundial Conca de Tremp-Montsec per la UNESCO.\nin treball the internacional de el\nAquest camp de treball està organitzat per la Direcció General de Joventut, gestionat per la CRUC (Coordinació Rural de Catalunya) i en col·laboració amb el Geoparc Conca de Tremp-Montsec, l’Ajuntament de Talarn, l’Ajuntament de Tremp, l’Ajuntament de Salàs de Pallars i el Consell Comarcal del Pallars Jussà i compta amb 10 noies i 5 nois de Mèxic, Rússia, República Txeca, Itàlia, Japó, Catalunya, Turquia i Bielorússia.\nEn aquest sentit, es duran a terme tasques de manteniment del patrimoni en municipis com Salàs de Pallars, Talarn i Tremp, termes que disposen de riquesa i patrimoni geològic reconegut per la UNESCO en nombrar oficialment el Geoparc Mundial Conca de Tremp-Montsec.\nEl president del Consell Comarcal, Constantí Aranda, ha donat la benvinguda als nois i noies que tindran una estada de quinze dies a la comarca afegint que simbolitzen petits ambaixadors del territori i ha volgut agrair als ajuntaments la seva col·laboració en activitats d’aquest tipus.\nEnguany coincideix que és l’Any Europeu de Patrimoni Cultural que se centra en sensibilitzar als més joves posant-los en valor les possibilitats del patrimoni cultural. Per això, els participants tindran l’oportunitat de gaudir del territori i viure una experiència que fomenta els valors socials, la tolerància i la solidaritat.\nL'Oficina d'Habitatge del Jussà registra 1.000 consultes en mig any